[pic] | AZ EURÓPAI KÖZÖSSÉGEK BIZOTTSÁGA |

Brüsszel, 17.05.2005

COM(2005) 212 végleges

2002/0259 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

„AZ EURÓPAI PARLAMENT ÉS A TANÁCS 1999/32/EK IRÁNYELVE” címen előterjesztett javaslatra vonatkozó tanácsi közös állásponthoz tett, a folyékony tüzelőanyagok kéntartalma tekintetében történő módosításról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2002/0259 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

„AZ EURÓPAI PARLAMENT ÉS A TANÁCS 1999/32/EK IRÁNYELVE” címen előterjesztett javaslatra vonatkozó tanácsi közös állásponthoz tett, a folyékony tüzelőanyagok kéntartalma tekintetében történő módosításról

1. ELőZMÉNYEK

Eljárás

- 2002. november 20-án a Bizottság javaslatot terjesztett elő egy, az egyes folyékony tüzelőanyagok kéntartalmáról szóló 99/32/EK irányelvet módosító európai parlamenti és tanácsi irányelvhez[1], hogy az az EK-Szerződés 251. cikke alapján együttdöntési eljárás során elfogadásra kerülhessen.

- Az Európai Gazdasági és Szociális Bizottság véleményének időpontja: 2003. május 14.

- Az Európai Parlament véleményének időpontja (első olvasat): 2003. június 4.

- A Tanács közös álláspontjának időpontja: 2004. december 9.

- Az Európai Parlament véleményének időpontja (második olvasat): 2005. április 13.

This is an empty Line.

A bizottsági javaslatának célja

A javaslat célja a folyékony tüzelőanyagok kéntartalmának a csökkentése, ezáltal a hajók kéndioxid- és szemcsésanyag-kibocsátási hatásának csökkentése a savasodás és az emberi egészség vonatkozásában. A közös álláspont a következő kéntartalom-határértékeket foglalja magában:

- 1,5 % kéntartalom-határérték valamennyi olyan hajó által használt üzemanyag vonatkozásában, amely a Balti-tengeren (2006), illetve az Északi-tengeren és -csatornán (2007) közlekedik, a Nemzetközi Tengerészeti Szervezet által megállapított, a kéndioxid-kibocsátás ellenőrzésére szolgáló területekkel összhangban,

- 1,5 % kéntartalom-határérték a valamennyi EU-kikötőbe érkező vagy onnan induló, menetrend szerinti személyszállító hajó által használt üzemanyag vonatkozásában (2006),

- 0,1 % kéntartalom-határérték a belföldi forgalmú hajók és az EU-kikötőkben horgonyzó hajók által használt üzemanyag vonatkozásában (2010).

2. A BIZOTTSÁG MEGJEGYZÉSEI

2.1. Általános

Az Európai Parlament 2005. április 13-i plenáris ülésén az előterjesztett 32 módosítás közül 13-at fogadott el.

A Parlament által elfogadott 13 módosítás közül valamennyi a Tanáccsal kötött egyezségi csomag részét képezi. Ezek nem okoznak változást a közös álláspontban rögzített megegyezés szerinti szulfurüzemanyag-korlátozásokban. A Bizottság valamennyi módosítást teljes egészében el tudja fogadni.

2.2. Részletekre kiterjedő megjegyzések

2.2.1. Elfogadott módosítások

A Bizottság a tények ismertetése tekintetében a következő módosításokat fogadja el: az 1. és 2. sz. módosítás (az irányelvhez tartozó környezetvédelmi és egészségügyi indokolások kisebb átfogalmazása); a 3. sz. módosítás (a nemzeti kibocsátási plafonnal kapcsolatos szükségtelen szöveg törlése); a 23. sz. módosítás (komolyabb erőfeszítésekre való felhívás abból a célból, hogy nemzetközi szintű megoldásokat lehessen találni); a 24. sz. módosítás (annak megjelölése, hogy az irányelv egy már zajló folyamat első lépése); és a 25. sz. módosítás (az alacsony kéntartalmú üzemanyag hozzáférhetőségéről szóló korábbi szöveg megerősítése).

A Bizottság az érdemi rendelkezésekre tekintettel a következő módosításokat fogadja el:

- 26. sz. módosítás, a kéndioxid-kibocsátás ellenőrzésére szolgáló északi-tengeri területek hatályba lépési időpontjának pontosításáról,

- 27. és 28. sz. módosítás, a Nemzetközi Tengerészeti Szervezet (IMO) azon követelményeire való reakcióképpen, amelyek a megfelelő üzemanyag hozzáférhetőségének a biztosítását segítik elő,

- 29. sz. módosítás, amely mentesítést nyújt a kikötőben horgonyzó hajóknak előírt 0,1 % kéntartalom-határérték alól azon hajók számára, amelyek parti villamos energiát használnak,

- 30. sz. módosítás, amely folyamatos kibocsátáscsökkentést és -ellenőrzést ír elő azon hajók számára, amelyek kipufogógáz-tisztítást alkalmaznak teljesítési alternatívaként,

- 31. sz. módosítás, amely a 2008. évre bizottsági felülvizsgálatot ír elő azon javaslatok elbírálására, amelyek az EU-vizek új, SOx-kibocsátás ellenőrzésére szolgáló IMO-területek kijelölésére vonatkoznak, valamint ezeken a területeken lehetőség szerint a kéntartalom-határérték 0,5 %-osra történő csökkentésére, figyelembe véve a technológiai fejlesztéseket és a költséghatékonysági elemzést; és

- 32. sz. módosítás, amely kimondja, hogy a Bizottság felülvizsgálata során úgy dönthet, hogy alternatív vagy kiegészítő intézkedésekként gazdasági eszközökre vonatkozó javaslatokat nyújt be.

- This is another empty line.

2.3. Módosított javaslat

A Bizottság az EK-Szerződés 250. cikke (2) bekezdése értelmében a fentiek szerint módosítja javaslatát.

[1] COM(2002)595 végleges (2002/0259 (COD))